**Ollenborg**

Ollenborg is en Grootstadt mit üm un bi 160 000 Inwahners in Neddersassen. De Stadt liggt in ……………….. an de Beken ……… un Haaren. Op Freesch heet de Stadt Ooldenbuurich. Dat gifft noch en Ollenborg – man dat liggt in ……………….

De Stadt is mehr as 1200 Johr oolt. Se is na en Borg benöömt, de twüschen …………….. un Haaren boot worrn is. Naher hebbt se en Slott dor ut maakt. Hier leep en wichtigen ………………………… vun de Küst na den Süden vörbi. Dor, wo de Lüüd över de Hunte müssen, wull de Graf dat kuntrolleren. De Stadt hebbt se mit Gravens, Wallen un ……………………. afsekert, dat Lüüd vun buten dor nich infallen kunnen. Ut de Grafenfamilie, dat Huus Ollenborg, stammen vun 1448 op an de Könige vun ……………………. In dat 18. Johrhunnert is ut dat Ollenborger Land en Hertogdom un in dat 19. Johrhunnert en Groothertogdom worrn. Vun 1871 op an höör Ollenborg to dat Düütsche Riek. Na den Eersten Weltkrieg worr …………………. so as all de düütschen Länner en Republik. Na den tweten Weltkrieg is de Stadt en Deel vun dat Bunnsland Neddersassen worrn.

De Ollenborger ………………… is in den letzten Krieg meist nich beschaten worrn. Dat wat vundaag ankiekensweert is, is de Slottgoorn mit dat Ollenborger Slott, de Lappan, de ……………………….. un dat Raathuus.

Sett de Wöör richtig in den Lückentext in:

Borg, Stadtmüern, Freesland, Ooltstadt, Hunte, Hannelsweg, Dänemark, Sleswig-Holsteen, Pulvertoorn, Ollenborg

**So is dat recht: Ollenborg**

Ollenborg is en Grootstadt mit üm un bi 160 000 Inwahners in Neddersassen. De Stadt liggt in **Freesland** an de Beeken **Hunte** un Haaren. Op Freesch heet de Stadt Ooldenbuurich. Dat gifft noch en Ollenborg – man dat liggt in **Sleswig-Holsteen**.

De Stadt is mehr as 1200 Johr oolt. Se is na en **Borg** benöömt, de twüschen Hunte un Haaren boot worrn is. Naher hebbt se en Slott dor ut maakt. Hier leep en wichtigen **Hannelsweg** vun de Küst na den Süden vörbi. Dor, wo de Lüüd över de Hunte müssen, wull de Graf dat kuntrolleren. De Stadt hebbt se mit Gravens, Wallen un **Stadtmüern** afsekert, dat Lüüd vun buten dor nich infallen kunnen. Ut de Grafenfamilie, dat Huus Ollenborg, stammen vun 1448 op an de Könige vun **Dänemark.** In dat 18. Johrhunnert is ut dat Ollenborger Land en Hertogdom un in dat 19. Johrhunnert en Groothertogdom worrn. Vun 1871 op an höör Ollenborg to dat Düütsche Riek. Na den Eersten Weltkrieg worr **Ollenborg** so as all de düütschen Länner en Republik. Na den tweten Weltkrieg is de Stadt en Deel vun dat Bunnsland Neddersassen worrn.

De Ollenborger **Ooltstadt** is in den letzten Krieg meist nich beschaten worrn. Dat wat vundaag ankiekensweert is, is de Slottgoorn mit dat Ollenborger Slott, de Lappan, de **Pulvertoorn** un dat Raathuus.